CELEX: 32020D1562
Language: hu
Date: 2020-10-26 00:00:00
Title: A Bizottság (EU) 2020/1562 végrehajtási határozata (2020. október 26.) az (EU) 2020/167 végrehajtási határozatnak a fejlett, földi mozgást irányító és ellenőrző rendszerek, az elsődleges felügyeleti radarok, a rádió-műsorszóró vevők, a nemzetközi mobiltávközlési berendezések és az állandó helyű rádiórendszerek tekintetében az egyes rádióberendezésekre vonatkozó harmonizált szabványok tekintetében történő módosításáról

27.10.2020   
               
               
                  HU
               
               
                  Az Európai Unió Hivatalos Lapja
               
               
                  L 357/29
               
            
         A BIZOTTSÁG (EU) 2020/1562 VÉGREHAJTÁSI HATÁROZATA
         (2020. október 26.)
         az (EU) 2020/167 végrehajtási határozatnak a fejlett, földi mozgást irányító és ellenőrző rendszerek, az elsődleges felügyeleti radarok, a rádió-műsorszóró vevők, a nemzetközi mobiltávközlési berendezések és az állandó helyű rádiórendszerek tekintetében az egyes rádióberendezésekre vonatkozó harmonizált szabványok tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2014/53/EU európai parlamenti és tanácsi irányelv (2) 16. cikke értelmében amennyiben a rádióberendezések megfelelnek az Európai Unió Hivatalos Lapjában közzétett hivatkozásokkal rendelkező harmonizált szabványoknak, illetve azok egy részének, úgy vélelmezni kell, hogy megfelelnek az említett irányelv 3. cikkében meghatározott azon alapvető követelményeknek is, amelyekre e szabványok vagy részeik vonatkoznak.
                  
               
                     (2)
                  
                  
                     A C(2015) 5376 végrehajtási határozattal (3) a Bizottság felkérte az Európai Elektrotechnikai Szabványügyi Bizottságot (CENELEC) és az Európai Távközlési Szabványügyi Intézetet (ETSI), hogy a 2014/53/EU irányelv támogatása céljából dolgozzák ki és vizsgálják felül a rádióberendezésekre vonatkozó harmonizált szabványokat.
                  
               
                     (3)
                  
                  
                     A C(2015) 5376 végrehajtási határozatban megfogalmazott kérelem alapján az ETSI kidolgozta az EN 303 213-5-1 V1.1.1 harmonizált szabványt a fejlett, földi mozgást irányító és ellenőrző rendszerek vevőire és lekérdezőire, az EN 303 345-2 V1.1.1 és az EN 303 345-5 V1.1.1 szabványt a rádió-műsorszóró vevőkre, valamint az EN 303 364-3 V1.1.1 szabványt az elsődleges felügyeleti radarokra vonatkozóan.
                  
               
                     (4)
                  
                  
                     A C(2015) 5376 végrehajtási határozatban megfogalmazott kérelem alapján az ETSI felülvizsgálta az EN 301 908-2 V11.1.2, az EN 301 908-13 V11.1.2, az EN 302 217-2 V3.1.1 és az EN 303 213-6-1 V2.1.1 harmonizált szabványokat, amelyek hivatkozásai közzétételre kerültek az Európai Unió Hivatalos Lapjának C sorozatában (4). Ennek eredményeként elfogadásra került a nemzetközi mobiltávközlési felhasználói berendezésre vonatkozó EN 301 908-2 V13.1.1 harmonizált szabvány, a fejlett egyetemes földfelszíni rádiós hozzáférési felhasználói berendezésre vonatkozó EN 301 908-13 V13.1.1 harmonizált szabvány, az állandó helyű rádiórendszerekre vonatkozó EN 302 217-2 V3.2.2 harmonizált szabvány és a fejlett, földi mozgást irányító és ellenőrző rendszerekre vonatkozó EN 303 213-6-1 V3.1.1 harmonizált szabvány.
                  
               
                     (5)
                  
                  
                     A Bizottság az ETSI-vel együtt megvizsgálta, hogy az említett harmonizált szabványok megfelelnek-e a C(2015) 5376 végrehajtási határozatban foglalt kérelemnek.
                  
               
                     (6)
                  
                  
                     Az EN 303 213-5-1 V1.1.1 és az EN 301 908-2 V13.1.1 harmonizált szabványok megfelelnek az általuk lefedni kívánt és a 2014/53/EU irányelvben meghatározott alapvető követelményeknek. Ezért a szóban forgó szabványok hivatkozásait indokolt közzétenni az Európai Unió Hivatalos Lapjában.
                  
               
                     (7)
                  
                  
                     A C(2015) 5376 végrehajtási határozat II. mellékletének 3.3. pontja előírja, hogy „a vevő teljesítménye különös jelentőséggel bír a mobil végberendezések, különösen az antennák teljesítménye tekintetében is, valamint az életbiztonsági alkalmazásokban használt kommunikációs berendezések esetében”. Az EN 301 908-13 V13.1.1 harmonizált szabvány nem tartalmaz antennateljesítményre vonatkozó előírásokat. A szóban forgó harmonizált szabvány hivatkozását ezért korlátozással kell közzétenni az Európai Unió Hivatalos Lapjában.
                  
               
                     (8)
                  
                  
                     Az EN 302 217-2 V3.2.2 harmonizált szabvány 4.3.2. szakaszának 2. megjegyzése alapján a gyártók eltérhetnek a harmonizált szabványnak a bithibaarányra (BER) vonatkozó egyéb előírásaitól, és az említett harmonizált szabvány H.3.4., I.3.4. és J.3.4. szakasza nem ír elő konkrét vizsgálati módszert a megfelelés igazolására. A szóban forgó harmonizált szabvány hivatkozását ezért korlátozásokkal kell közzétenni az Európai Unió Hivatalos Lapjában.
                  
               
                     (9)
                  
                  
                     A mellékhullám-tartományban a nem kívánt sugárzásokról szóló ITU-R SM.329-12 (09/2012) számú ajánlás kimondja, hogy „a frekvenciaspektrum leggazdaságosabb és leghatékonyabb kihasználása érdekében meg kell határozni a mellékhullám-tartományi sugárzások általános felső határértékeit”. Az ERC 74-01 (2019) számú ajánlása kimondja, hogy „bizonyos megosztási vagy kompatibilitási vizsgálatok céljából a spektrumhatékonyság növelése érdekében a nem kívánt sugárzások alacsonyabb szintjei is felhasználhatók a mellékhullám-tartományban”. Következésképpen a mellékhullámú sugárzásokat a spektrum hatékony használata szempontjából relevánsnak ismerik el. A rádióspektrum hatékony használatával a 2014/53/EU irányelv 3. cikkének (2) bekezdése foglalkozik. Az EN 303 345-2 V1.1.1 szabvány C.3. melléklete és az EN 303 345-5 V1.1.1 szabvány B.3. melléklete elismeri, hogy a vevő mellékhullámú nem kívánt sugárzásai relevánsak a 2014/53/EU irányelv 3. cikkének (2) bekezdése szempontjából. Az EN 303 345-2 V1.1.1 szabvány C.3.5. szakasza és az EN 303 345-5 V1.1.1 szabvány B.3.5. szakasza azonban úgy rendelkezik, hogy a vevő mellékhullámú nem kívánt sugárzásai más szabványok hatálya alá tartoznak. Az EN 303 345-2 V1.1.1 és az EN 303 345-5 V1.1.1 harmonizált szabványok hivatkozásait ezért korlátozással kell közzétenni az Európai Unió Hivatalos Lapjában.
                  
               
                     (10)
                  
                  
                     A C(2015) 5376 végrehajtási határozat (2) preambulumbekezdése jó együttműködésre bátorít a Postai és Távközlési Igazgatások Európai Értekezletével (CEPT), amellyel konzultációt folytattak arról, hogy e harmonizált szabványok megfelelnek-e az ERC 74-01 (2019) számú, a mellékhullámú nem kívánt sugárzásokra vonatkozó ajánlásának. A CEPT válaszában kifejtette, hogy az ERC 74-01 (2019) számú ajánlás rugalmasabb alkalmazása csak meghatározott műszaki feltételek mellett történhet. Az EN 303 213-6-1 V3.1.1 szabvány 4.2.1.5. szakasza és az EN 303 364-3 V1.1.1 szabvány 4.2.1.4. szakasza ezért csak bizonyos rádióberendezésekre vonatkozóan vélelmezheti a megfelelést. A szóban forgó harmonizált szabványok hivatkozásait ezért korlátozással kell közzétenni az Európai Unió Hivatalos Lapjában.
                  
               
                     (11)
                  
                  
                     Az (EU) 2020/167 bizottsági végrehajtási határozat (5) I. melléklete felsorolja a 2014/53/EU irányelvnek való megfelelés vélelmét megalapozó harmonizált szabványok hivatkozásait, a végrehajtási határozat II. melléklete pedig felsorolja a 2014/53/EU irányelvnek való megfelelés vélelmét megalapozó, korlátozással ellátott harmonizált szabványok hivatkozásait. Annak biztosítása érdekében, hogy a 2014/53/EU irányelv támogatása céljából kidolgozott harmonizált szabványok hivatkozásai egyetlen jogi aktusban szerepeljenek, az EN 303 213-5-1 V1.1.1 és az EN 301 908-2 V13.1.1 szabványok hivatkozásait fel kell venni az említett végrehajtási határozat I. mellékletébe, az EN 301 908-13 V 13.1.1, az EN 302 217-2 V3.2.2, az EN 303 213-6-1 V3.1.1, az EN 303 345-2 V1.1.1, az EN 303 345-5 V1.1.1 és az EN 303 364-3 V1.1.1 szabványok hivatkozásait pedig fel kell venni az említett végrehajtási határozat II. mellékletébe.
                  
               
                     (12)
                  
                  
                     Az ETSI szerint az EN 303 339 V1.1.1 harmonizált szabványt – amelynek hivatkozása közzétételre került az Európai Unió Hivatalos Lapjának C sorozatában (6) – elavultnak kell tekinteni, mivel nem felel meg a legújabb technikai fejleményeknek.
                  
               
                     (13)
                  
                  
                     Ezért az EN 301 908-2 V11.1.2, az EN 301 908-13 V11.1.2, az EN 302 217-2 V3.1.1 és az EN 303 213-6-1 V2.1.1 harmonizált szabványok hivatkozásait – mivel azokat felülvizsgálták – és az EN 303 339 V1.1.1 harmonizált szabvány hivatkozását – mivel az elavultnak tekinthető – vissza kell vonni az Európai Unió Hivatalos Lapjának C sorozatából (7). Az (EU) 2020/167 végrehajtási határozat III. melléklete felsorolja a 2014/53/EU irányelvet támogató azon harmonizált szabványok hivatkozásait, amelyeket visszavonnak az Európai Unió Hivatalos Lapjából. Ezért a fenti hivatkozásokat indokolt felvenni az említett mellékletbe. Annak érdekében, hogy a gyártóknak elegendő idejük legyen felkészülni az EN 301 908-2 V13.1.1, az EN 301 908-13 V13.1.1, az EN 302 217-2 V3.2.2 és az EN 303 213-6-1 V3.1.1 harmonizált szabványok alkalmazására, az EN 301 908-2 V11.1.2, az EN 301 908-13 V11.1.2, az EN 302 217-2 V3.1.1 és az EN 303 213-6-1 V2.1.1 harmonizált szabványokra való hivatkozások visszavonását indokolt egy későbbi időpontra halasztani. Annak érdekében továbbá, hogy a gyártóknak elegendő idejük legyen felkészülni az EN 303 339 V1.1.1 harmonizált szabványra való hivatkozás visszavonására, indokolt azt későbbi időpontra halasztani.
                  
               
                     (14)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott megfelelő alapvető követelményeknek való megfelelés. Ezért e határozatnak a kihirdetése napján kell hatályba lépnie,
                  
               ELFOGADTA EZT A HATÁROZATOT:
         
            1. cikk
            Az (EU) 2020/167 végrehajtási határozat a következőképpen módosul:
            
                        1.
                     
                     
                        az I. melléklet e határozat I. mellékletének megfelelően módosul;
                     
                  
                        2.
                     
                     
                        a II. melléklet e határozat II. mellékletének megfelelően módosul;
                     
                  
                        3.
                     
                     
                        a III. melléklet e határozat III. mellékletének megfelelően módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. október 26-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2014/53/EU irányelve (2014. április 16.) a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről (HL L 153., 2014.5.22., 62. o.).
         
            (3)  A Bizottság C(2015) 5376 final végrehajtási határozata (2015. augusztus 4.) az Európai Elektrotechnikai Szabványügyi Bizottságnak és az Európai Távközlési Szabványügyi Intézetnek szóló, a 2014/53/EU európai parlamenti és tanácsi irányelv támogatását célzó, a rádióberendezések szabványosítására irányuló kérelemről.
         
            (4)  HL C 326., 2018.9.14., 114. o.
         
         
            (5)  A Bizottság (EU) 2020/167 végrehajtási határozata (2020. február 5.) a rádióberendezésekre vonatkozóan a 2014/53/EU európai parlamenti és tanácsi irányelv támogatása céljából kidolgozott harmonizált szabványokról (HL L 34., 2020.2.6., 46. o.).
         
            (6)  HL C 326., 2018.9.14., 114. o.
         
         
            (7)  HL C 326., 2018.9.14., 114. o.
         
      
      
         
            I. MELLÉKLET
            Az (EU) 2020/167 végrehajtási határozat I. melléklete a következő sorokkal egészül ki:
            
               
                           Szám
                        
                        
                           A szabvány hivatkozása
                        
                     
                           „8.
                        
                        
                           EN 301 908-2 V13.1.1
                           IMT-cellás hálózatok. A rádióspektrumhoz való hozzáférés harmonizált szabványa. 2. rész: CDMA közvetlen kiterjesztésű (UTRA FDD) felhasználói berendezés (UE)
                        
                     
                           9.
                        
                        
                           ETSI EN 303 213-5-1 V1.1.1
                           Fejlett, földi mozgást irányító és ellenőrző rendszer (A-SMGCS). 5. rész: A rádióspektrumhoz való hozzáférés harmonizált szabványa multilaterációs (MLAT) berendezésekhez. 1. alrész: Vevők és lekérdezők”.
                        
                     
         
      
      
         
            II. MELLÉKLET
            Az (EU) 2020/167 végrehajtási határozat II. melléklete a következő sorokkal egészül ki:
            
               
                           Szám
                        
                        
                           A szabvány hivatkozása
                        
                     
                           „4.
                        
                        
                           EN 301 908-13 V13.1.1
                           IMT-cellás hálózatok. A rádióspektrumhoz való hozzáférés harmonizált szabványa. 13. rész: Fejlett egyetemes földfelszíni rádiós hozzáférési (E-UTRA) felhasználói berendezés (UE)
                           
                              Megjegyzés: ez a harmonizált szabvány nem tartalmaz antennateljesítmény-paramétereket, és e paraméterek tekintetében az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében szereplő alapvető követelménynek való megfelelés.
                        
                     
                           5.
                        
                        
                           EN 302 217-2 V3.2.2
                           Állandó helyű rádiórendszerek. Pont-pont típusú berendezések és antennák jellemzői és követelményei. 2. rész: 1 GHz-től 86 GHz-ig terjedő frekvenciasávokban működő digitális rendszerek. A rádióspektrumhoz való hozzáférés harmonizált szabványa
                           
                              Megjegyzés: az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében szereplő alapvető követelménynek való megfelelés, amennyiben az e harmonizált szabvány 4.3.2. szakaszának 2. megjegyzése szerint járnak el;
                           
                              Megjegyzés: az e harmonizált szabvány H.3.4., I.3.4. vagy J.3.4. szakaszának hatálya alá tartozó rádióberendezések tekintetében az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében szereplő alapvető követelménynek való megfelelés, amennyiben nem kerülnek alkalmazásra a megfelelő vizsgálati módszerek az e harmonizált szabvány H.3.4., I.3.4., illetve J.3.4. pontjának való megfelelés bizonyítására.
                        
                     
                           6.
                        
                        
                           EN 303 213-6-1 V3.1.1
                           Fejlett, földi mozgást irányító és ellenőrző rendszer (A-SMGCS). 6. rész: A telepített gurítóradar-érzékelőkre vonatkozó, a rádióspektrumhoz való hozzáférés harmonizált szabványa. 1. alrész: Impulzusjeleket használó és legfeljebb 100 kW teljesítményt sugárzó X-sávú érzékelők
                           
                              Megjegyzés: ami e harmonizált szabvány 4.2.1.5. szakaszát illeti, az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében meghatározott, a „WR112/R84 ékszakaszt és WR90/R100 hullámvezetőt” nem kombináló berendezésekre vonatkozó alapvető követelménynek való megfelelés, amint az e harmonizált szabvány 1. szakaszának 1. megjegyzésében szerepel. A hullámvezetőnek folyamatosan akadálymentes (zavarmentes/tiszta) átviteli útvonallal kell rendelkeznie, és legalább az adott üzemeltetési módban mért hullámvezető határhullámhossza 20-szorosának megfelelő hosszúságúnak kell lennie.
                        
                     
                           7.
                        
                        
                           EN 303 345-2 V1.1.1
                           Rádió-műsorszóró vevők. 2. rész: AM rádió-műsorszóró szolgálat. A rádióspektrumhoz való hozzáférés harmonizált szabványa
                           
                              Megjegyzés: az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében szereplő alapvető követelménynek való megfelelés a mellékhullám-tartományban a vevő nem kívánt sugárzásai tekintetében.
                        
                     
                           8.
                        
                        
                           EN 303 345-5 V1.1.1
                           Rádió-műsorszóró vevők. 5. rész: DRM rádió-műsorszóró szolgálat. A rádióspektrumhoz való hozzáférés harmonizált szabványa
                           
                              Megjegyzés: az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében szereplő alapvető követelménynek való megfelelés a mellékhullám-tartományban a vevő nem kívánt sugárzásai tekintetében.
                        
                     
                           9.
                        
                        
                           EN 303 364-3 V1.1.1
                           Elsődleges felügyeleti radar (PSR). A rádióspektrumhoz való hozzáférés harmonizált szabványa. 3. rész: A 8 500  MHz-től 10 000  MHz-ig terjedő frekvenciasávban (X sávban) működő légiforgalmi irányító (ATC) PSR érzékelők
                           
                              Megjegyzés: ami e harmonizált szabvány 4.2.1.4. szakaszát illeti, az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében meghatározott, a „WR112/R84 ékszakaszt és WR90/R100 hullámvezetőt” nem kombináló berendezésekre vonatkozó alapvető követelménynek való megfelelés, amint az e harmonizált szabvány 1. szakaszának 1. megjegyzésében szerepel. A hullámvezetőnek folyamatosan akadálymentes (zavarmentes/tiszta) átviteli útvonallal kell rendelkeznie, és legalább az adott üzemeltetési módban mért hullámvezető határhullámhossza 20-szorosának megfelelő hosszúságúnak kell lennie.”
                        
                     
         
      
      
         
            III. MELLÉKLET
            Az (EU) 2020/167 végrehajtási határozat III. melléklete a következő sorokkal egészül ki:
            
               
                           Szám
                        
                        
                           A szabvány hivatkozása
                        
                        
                           A visszavonás időpontja
                        
                     
                           „12.
                        
                        
                           EN 301 908-2 V11.1.2
                           IMT-cellás hálózatok. A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány. 2. rész: CDMA közvetlen kiterjesztésű (UTRA FDD) felhasználói berendezés (UE)
                        
                        
                           2021. október 27.
                        
                     
                           13.
                        
                        
                           EN 301 908-13 V11.1.2
                           IMT-cellás hálózatok. A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány. 13. rész: Fejlett egyetemes földfelszíni rádiós hozzáférési (E-UTRA) felhasználói berendezés (UE)
                        
                        
                           2021. október 27.
                        
                     
                           14.
                        
                        
                           EN 302 217-2 V3.1.1
                           Állandó helyű rádiórendszerek. Pont-pont típusú berendezések és antennák jellemzői és követelményei. 2. rész: 1 GHz-től 86 GHz-ig terjedő frekvenciasávokban működő digitális rendszerek. A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány
                        
                        
                           2022. április 27.
                        
                     
                           15.
                        
                        
                           EN 303 213-6-1 V2.1.1
                           Fejlett, földi mozgást irányító és ellenőrző rendszer (A-SMGCS). 6. rész: A telepített gurítóradar-érzékelőkre vonatkozó, a 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány. 1. alrész: Impulzusjeleket használó és legfeljebb 100 kW teljesítményt sugárzó X-sávú érzékelők
                        
                        
                           2021. október 27.
                        
                     
                           16.
                        
                        
                           EN 303 339 V1.1.1
                           Széles sávú, közvetlen levegő-föld kommunikáció. Az 1 900  MHz-től 1 920  MHz-ig és az 5 855  MHz-től 5 875  MHz-ig terjedő frekvenciasávokban működő berendezések. Rögzített karakterisztikájú antennák. A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány
                        
                        
                           2021. április 27.”